2018. gada 27. novembrī Rīkojums Nr. 641

Rīgā (prot. Nr. 56 26. §)

**Par nekustamo īpašumu atsavināšanu pierobežas ceļa Salienas pagastā zemes nodalījuma joslai**

1. Atļaut Iekšlietu ministrijai atsavināt šādus nekustamos īpašumus, kas nepieciešami pierobežas ceļa Salienas pagastā zemes nodalījuma joslas uzturēšanai:

1.1. nekustamā īpašuma "Paudrišķi" (nekustamā īpašuma kadastra Nr. 6070 004 0078) daļu – zemes vienību (zemes vienības kadastra apzīmējums 6070 004 0147) 0,89 ha platībā – Kaplavas pagastā, Krāslavas novadā, par 1124,22 *euro* atbilstoši noteiktajai atlīdzībai;

1.2. nekustamā īpašuma "Aizkalnieši" (nekustamā īpašuma kadastra Nr. 6070 005 0015) daļu – zemes vienību (zemes vienības kadastra apzīmējums 60700050343) 0,46 ha platībā – Kaplavas pagastā, Krāslavas novadā, par 563,04 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidenta vietā –

finanšu ministre Dana Reizniece-Ozola

Iekšlietu ministrs Rihards Kozlovskis